**Broj protokola: \_\_\_\_\_\_\_ /24**

**Sarajevo: \_\_\_\_\_\_\_\_\_**

Na osnovu Zakona o igrama na sreću („Službeni list FBiH" br. 48/15, 60/15, ), Pravilnika o sadržaju pravila uslova i načina privređivanja nagradnih igara („Službeni list FBiH" br. 30/16 , 63/19, 92/20 i 12/22), „Amko komerc“ društvo za vanjsku i unutrašnju trgovinu, proizvodnju i uslugu d.o.o., donosi:

## PRAVILA NAGRADNE IGRE

**“Amko i Nescafe te nagrađuju – učestvuj i osvoji”**

**Član 1.**

Prema ovim pravilima, priređivač i organizator nagradne igre je Amko komerc d.o.o. (u daljem tekstu: Organizator), s registrovanim sjedištem u Sarajevu, ul. Branilaca Sarajeva  20/10, 71 000 Sarajevo, Identifikacioni broj: 4200203180008, PDV broj: 200203180008; Porezni broj: 01700104.

**Član 2.**

Nagradna igra se priređuje s ciljem promocije i povećanja prodaje proizvoda Nescafe i Dolce gusto.

**Član 3**.

Pravo na učešće u nagradnoj igri imaju sva fizička lica starija od 18 godina koja tokom naznačenog perioda trajanja nagradne igre **kupe Nescafe i/ili Dolce gusto proizvode u minimalnoj vrijednosti od 10 KM na nekom od prodajnih mjesta trgovačkih lanaca: Amko komerc d.o.o. ili Dobrinja doo.** Za učestvovanje maloljetnika saglasnost mora dati roditelj ili osoba koja je u skladu sa zakonom ovlaštena o njoj se starati i zastupati je. Maloljetnik može biti dobitnik nagrade i primiti osvojenu nagradu prema zakonom propisanim uvjetima, odnosno ukoliko je skrbnik maloljetnika prihvatio nagradu, time je izrazio svoju suglasnost s Pravilima te nagradu u ime maloljetnika i preuzima.

U nagradnoj igri ne mogu učestvovati uposlenici i članovi domaćinstva (supružnici i djeca)  firmi Amko komerca d.o.o., Dobrinja d.o.o. iMCI doo Široki Brijeg jer su organizatori nagradne igre.

Učešćem u nagradnoj igri učesnici prihvataju pravila nagradne igre javno objavljena ovim pravilnikom, te  pristaju da će se u potpunosti pridržavati istih.

**Član 4.**

Nagradna igra traje od **01.11.2024. – 23.12.2024. godine**

Izvlačenje i utvrđivanje dobitnika za osvojene nagrade obavlja se javno. Isto će biti realizovano kroz jedan krug izvlačenja i to **27.12.2024. godine u 14 h u poslovnici Amko komerca na Mojmilu.**

Imena i prezimena dobitnika se objavljuju u medijima i na web stranici Amko komerca u toku 48 h od izvlačenja dobitnika.

**Član 5.**

Učesnici nagradne igre postaju osobe koje ispunjavaju uslove iz Člana 3.,te račun sa ispunjenim uslovima ubace u kutiju predviđenu za nagradnu igru, sa upisanim ličnim podacima (ime i prezime, adresa stanovanja, telefonski broj, e-mail adresa) na poleđini računa. Broj učešća u nagradnoj igri nije ograničen. Broj osvojenih nagrada je ograničen, tj. jedan dobitnik ima pravo na jednu nagradu. Ukoliko bude izvučen za više nagrada, osvaja onu koja je prva izvučena. Svi računi ubačeni u nagradnu kutiju imaju jednaku mogućnost za osvajanje jedne od nagrada.

**Član 6.**

**Nagrade i pojedinačne vrijednosti nagrada:**

|  |  |  |  |
| --- | --- | --- | --- |
| **Proizvod** | **Pojedinačna cijena** | **Količina** | **Ukupno** |
| Apple iPhone 16 128GB, mobitel | 2.115,00 | 2 | 4.230,00 |
| Dyson štapni usisivač V10 Absolute | 1.169,10 | 3 | 3.507,30 |
| Dyson Airwrap uvijač za kosu Lite Long Bright Nickel/Bright Copper | 868,50 | 2 | 1.737,00 |
| PlayStation 5 Slim Digital Edition D chassis | 1.049,00 | 1 | 1.049,00 |
| Samsung Galaxy Watch6, 44 mm, SM-R940NZSAEUC | 419,90 | 2 | 839,80 |
| KRUPS aparat za kafu Dolce Gusto KP123H10 Mini Me | 149,90 | 10 | 1.499,00 |
| Poklon bon Amko komerca u vrijednosti 100 KM | 100,00 | 20 | 2.000,00 |
| Nescafe poklon paket proizvoda | 50,00 | 10 | 500,00 |

Ukupna vrijednost nagradnog fonda iznosi: **15.362,10 KM** (sa uračunatim pdv-om)

Nagradno izvlačenje će biti upriličeno javno, kako je definisano Članom 4. Izvlačenje dobitnika bit će obavljeno metodom slučajnog uzorka, a nadgledati će ga tročlana komisija imennovana od strane organizatora nagradne igre. Imena dobitnika biti će objavljena u medijima i na web stranici Amko komerca u toku 48 sati nakon izvlačenja dobitnika. Organizator je obvezan u roku od 8 dana od dana izvlačenja, svakog dobitnika  obavijestiti telefonski o osvojenoj nagradi i o načinu preuzimanja iste.

Rok za preuzimanje nagrade je 30 (trideset) dana od datuma obavještenja dobitnika o osvojenoj nagradi. Svi dobitnici nagrada će biti obaviješteni o osvojenoj nagradi telefonskim putem, na broj telefona / mobitela naveden na poleđini računa. Ukoliko dobitnik ne preuzme nagradu u roku propisanom pravilima nagradne igre ili ukoliko se dobitnike ne odazove na telefonski poziv organizatora nagradne igre, gubi pravo na nagradu, a organizator je dužan postupiti u skladu sa člnom 11. Pravilnika o sadržaju pravila, uslovima i načinu priređivanja nagradnih igara.

**Član 7.**

Organizator se obavezuje da će ova pravila nagradne igre objaviti u medijima i na web stranici [www.amko.ba](http://www.amko.ba) i MCI\_\_\_\_\_\_\_\_\_\_, s ciljem upoznavanja javnosti sa istim.

Učesnici nagradne igre treba da budu svjesni činjenice da ne mogu zahtijevati nagradu u većoj vrijednosti ili u većem broju nego što je to odredio Organizator i da nemaju pravo da traže novac ili druge činidbe umjesto nagrade. Dobitniku će nagrada biti isporučena u roku 30 dana od dana izvlačenja. Kod preuzimanja nagrade dobitnik je dužan potvrditi svoj identitet svojom ličnom kartom, te potpisati izjavu o prijemu iste.

Dobitnici nagrada pristaju da Organizator nagradne igre u medijskim aktivnostima vezanim za ovu nagradnu igru mogu koristiti njihove lične podatke, fotografije i izjave bez naknade. Organizator će sa svim prikupljenim podacima i dokumentima u provođenju ove nagradne igre postupiti u skladu sa Zakonom o zaštiti ličnih podataka BiH.

**Član 8.**

Organizator zadržava pravo odgode ili prekida nagradne igre u slučaju nepredviđenih    okolnosti u vrijeme odvijanja iste, te u slučaju više sile.

Ukoliko nagradni fond koji se sastoji od proizvoda, nije nakon završetka nagradne igre podjeljen učesnicima na način predviđen Pravilima igre (usljed isteka roka za podizanje nagrada, nepostojanje dovoljnog broja učesnika i sl. ) ili zbog eventualnog prekida odnosno otkazivanja igre usljed dejstva okolnosti koje imaju karakter više sile, priređivač je dužan nagradni fond prodati, a sredstva ostvarena prodajom uplatiti ravnomjerno na račune humanitarnih organizacija iz člana 17. stav 1. Zakona o igrama na sreću.

Organizator preuzima odgovornost da pravovremeno i tačno informiše učesnika u nagradnoj igri o njegovim pravima i obavezama kod preuzimanja nagrada.

Odgovornost organizatora nagradne igre, ne prestaje u slučaju kada je dobitniku nagrada uručena, a realizaciju iste vrši drugo lice.

Organizator ne preuzima odgovornost za bilo kakvu štetu koja bi nastala kao posljedica nakon preuzimanja ili korištenja nagrade.

**Član 9.**

Sve žalbe, prigovore i reklamacije rješava organizator nagradne igre. U slučaju opravdanih pritužbi, organizator se obavezuje da će ih otkloniti u najkraćem mogućem roku i obavijestiti učesnika.

Sve sporove koji proizilaze iz provođenja nagradne igre rješavat će materijalno nadležan sud.

**Rješenjem Federalnog ministarstva finansija broj: \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_. godine, data je saglasnost za organizovanje ove nagradne igre.**